Vyhodnotenie medzirezortného pripomienkového konania

Návrh zákona , ktorým sa mení a dopĺňa zákon Národnej rady Slovenskej republiky č.162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) 

Spôsob pripomienkového konania | Uznesenie vlády č.609/2009
Počet vznesených pripomienok, z toho zásadných | 53  / 4
Počet vyhodnotených pripomienok | 53
Počet akceptovaných pripomienok, z toho zásadných | 44  / 3
Počet čiastočne akceptovaných pripomienok, z toho zásadných | 3  / 0
Počet neakceptovaných pripomienok, z toho zásadných | 6  / 1
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 1 (0o,1z) | | |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | | x
4 . | Úrad pre normalizáciu, metrológiu a skúšobníctvo Slovenskej republiky | | | | x
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | 1 (1o,0z) | | |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | 4 (4o,0z) | | |
9 . | Protimonopolný úrad Slovenskej republiky | | | x |
10 . | Republiková únia zamestnávateľov | | | | x
11 . | Ministerstvo kultúry Slovenskej republiky | | | x |
12 . | Ministerstvo práce, sociálnych vecí a rodiny Slovenskej republiky | 4 (4o,0z) | | |
13 . | Ústredie práce, sociálnych vecí a rodiny | | | | x
14 . | Centrum pre medzinárodnoprávnu ochranu detí a mládeže | | | | x
15 . | Národný bezpečnostný úrad | 10 (10o,0z) | | |
16 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
17 . | Konfederácia odborových zväzov Slovenskej republiky | 1 (1o,0z) | | |
18 . | Komora geodetov a kartografov | | | | x
19 . | Asociácia zamestnávateľských zväzov a združení Slovenskej republiky | | | x |
20 . | Najvyšší súd Slovenskej republiky | | | | x
21 . | Národná banka Slovenska | | | x |
22 . | Legislatívna rada vlády Slovenskej republiky | | | | x
23 . | Združenie miest a obcí Slovenska | | | | x
24 . | Európske spotrebiteľské centrum | | | | x
25 . | Ministerstvo hospodárstva Slovenskej republiky | | | x |
26 . | Rada vlády Slovenskej republiky pre verejnú správu | | | | x
27 . | Ministerstvo zdravotníctva Slovenskej republiky | | | x |
28 . | Ministerstvo vnútra Slovenskej republiky | 2 (0o,2z) | | |
29 . | Ministerstvo financií Slovenskej republiky | 8 (8o,0z) | | |
30 . | Ministerstvo školstva Slovenskej republiky | | | x |
31 . | Ministerstvo zahraničných vecí Slovenskej republiky | | | x |
32 . | Ministerstvo obrany Slovenskej republiky | 2 (2o,0z) | | |
33 . | Najvyšší kontrolný úrad Slovenskej republiky | | | x |
34 . | Úrad jadrového dozoru Slovenskej republiky | | | x |
35 . | Štátny dopravný úrad | | | | x
36 . | Odbor aproximácie práva sekcie vládnej legislatívy Úradu vlády SR | | | x |
37 . | Úrad vlády Slovenskej republiky | 2 (2o,0z) | | |
38 . | Ministerstvo spravodlivosti Slovenskej republiky | 1 (0o,1z) | | |
39 . | Štatistický úrad Slovenskej republiky | 11 (11o,0z) | | |
40 . | Odbor Centrálneho verejného obstarávania | | | | x
41 . | Ministerstvo dopravy, pôšt a telekomunikácií Slovenskej republiky | 4 (4o,0z) | | |
42 . | Ministerstvo životného prostredia Slovenskej republiky | 1 (1o,0z) | | |
43 . | Úrad pre reguláciu sieťových odvetví | | | x |
44 . | Slovenská obchodná a priemyselná komora | | | x |
45 . | Sociálna poisťovňa | | | x |
46 . | Verejnosť | 1 (1o,0z) | | |
| SPOLU | 53 (49o,4z) | 0 (0o,0z) | 17 | 14

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

K bodu 20 

Znenie uvedené v bode 20 žiadame z návrhu zákona vypustiť a tým ponechať v § 59 ods. 3 katastrálneho zákona doterajšie znenie "evidovaného v mape určeného operátu". 

Odôvodnenie: 
Oprava výmer parciel registra pozemkov určeného operátu neformálnym spôsobom sa ukázala v doterajšej praxi ako nanajvýš účinná a operatívna. Návrat k rozhodovacej činnosti pri opravách výmer daného typu parciel len predĺži časový horizont opravy daných údajov zo strany správneho orgánu a ohrozí tak napríklad plnenie zmluvných termínov pri spracovaní registra pôvodného stavu v konaní o pozemkových úpravách.

Z

A

Pripomienka zapracovana do materiálu.

ÚPV SR

bod 11 
Navrhovaná úprava doručovania rovnopisu rozhodnutia o zastavení konania a prípustnosti odvolania proti tomuto rozhodnutiu (§ 31b ods. 2 až 4) je vnútorne rozporná a nesystematická. V ods. 2 je výslovne uvedené, že proti tomuto rozhodnutiu možno podať odvolanie. V ods. 3 druhá veta bez obsahovej nadväznosti na prvú vetu stanovuje, že proti rozhodnutiu o zastavení konania z niektorých zákonných dôvodov sa nemožno odvolať. Z dôvodovej správy vyplýva, že má ísť o výnimku zo zásady, že proti rozhodnutiu o zastavení konania možno zásadne podať odvolanie. V záujme jednoznačnosti formulovania výnimky odporúčame uviesť: " (2) Správa katastra doručí rovnopis rozhodnutia o zastavení konania o návrhu na vklad všetkým účastníkom konania, s výnimkou rozhodnutia o zastavení konania podľa ods. 1 písm. d), ktoré sa iba vyznačí v spise. (3) Proti rozhodnutiu o zastavení konania možno podať odvolanie, s výnimkou rozhodnutia podľa ods. 1 písm. d), e) a g)." 

Zvyšok navrhovanej úpravy (odvolacia lehota 15 dní, možnosť autoremedúry, druhá inštancia) kopíruje platné ustanovenia Správneho poriadku o odvolaní (§ 54, 57, 58 Správneho poriadku). Ak sám katastrálny zákon neobsahuje odlišnú procesnú úpravu, postupuje sa v katastrálnom konaní podľa Správneho poriadku (§ 22 ods. 5 katastrálneho zákona). Odporúčame preto neupravovať procesný postup správneho orgánu duplicitne tým spôsobom, že osobitný zákon (katastrálny zákon) bude obsahovať totožné ustanovenia ako všeobecný procesný predpis (Správny poriadok).

O

A

Pripomienka zapracovaná do materiálu.

GP SR

1. K bodu 4 (§ 22 ods. 3) 
Vzhľadom na navrhovanú zmenu v prvej vete, nie je potrebné uvádzať celé znenie odseku 3, ale postupovať podľa bodu 29 Prílohy č. 2 k Legislatívnym pravidlám vlády SR.

O

A

GP SR

2. K bodom 16 a 17 (§ 42) 
Význam odseku 4 spočíva v tom, že opravy týkajúce sa chýb v písaní, počítaní a iných zrejmých nesprávností sa podľa odsekov 5 a 6 vykonávajú len v prípade, ak zmluva alebo záznamová listina obsahuje také formálne chyby, ktoré vyvolávajú jej nezrozumiteľnosť alebo neurčitosť. Nie každú chybu napr. v písaní je totiž potrebné opravovať. 

Na druhej strane je zrejmé, že, čo sa týka postupu pri odstraňovaní chýb, si znenie odseku 4 a 5 odporuje. 

Na základe uvedeného by preto bolo vhodné nielen vypustiť terajší odsek 4 ale nanovo upraviť znenie terajších odsekov 5 a 6 (po novom odsekov 4 a 5) tak, aby sa opravy zmlúv a záznamových listín vyžadovali len v prípade, ak zistené chyby budú spôsobovať ich nezrozumiteľnosť alebo neurčitosť. 

V úvodnej vete bodu 17 je potrebné vypustiť slovo „nový“.

O

ČA

Pripomienka neakceptovaná s výnimkou poslednej vety. Odôvodnenie: Ak by zmluva bola neurčitá alebo nezrozumiteľná, bola by v zmysle § 37 ods. 1 OZ absolútne neplatná a správa katastra by musela postupovať podľa § 31 ods. 1 katastrálneho zákona a návrh zamietnuť.

GP SR

3. K bodu 21 
Začiatok textu upraviť v súlade s bodom 34 Prílohy č. 2 k Legislatívnym pravidlám vlády SR, t.j.: „V § 69 ods. 4 sa ....“.

O

A

GP SR

4. Nad rámec predmetného návrhu odporúčame ešte tieto úpravy 
K § 30 ods. 1 a 2 

V uvedených ustanoveniach by malo byť označenie „konanie o povolení vkladu“ zmenené na „konanie o návrhu na vklad“, pretože rozhodnutie o povolení vkladu je len jedným z meritórnych rozhodnutí, ktoré možno v danom katastrálnom konaní vydať. Zároveň by sa tým i terminologicky zjednotil názov tohto konania s inými ustanoveniami katastrálneho zákona (§ 31a, § 31b). 

K § 30 ods. 4 

Vymedzenie náležitostí návrhu na vklad sa javí ako taxatívne. Sám katastrálny zákon však ráta aj s ďalšou náležitosťou návrhu na vklad neuvedenou v tomto ustanovení. Ide o uvedenie dňa, ku ktorému má dôjsť k prevodu vlastníctva nehnuteľností pri privatizačnom prevode v zmysle § 28 ods. 4 katastrálneho zákona. Zároveň návrh na vklad je i podaním sui generis v zmysle § 19 zákona č. 71/1967 Zb. o správnom konaní (správny poriadok) a preto by mal z neho vyplývať i petit, teda to, čoho sa jeho podávateľ domáha, t.j. vklad konkrétneho vecného práva na základe príslušného právneho úkonu. 

Z uvedeného je teda zrejmé, že by bolo možné uvažovať i pri § 30 ods. 4 s demonštratívnym vymedzením náležitostí návrhu na vklad, podobne ako sa to navrhuje pri prílohách k návrhu na vklad (bod 8 tejto novely). 

K § 40 

V dôsledku ostatnej novely katastrálneho zákona zákonom č. 304/2009 Z. z. došlo k vzniku stavu, kedy sa vykonanie zápisu poznámky do katastra nehnuteľností – do listu vlastníctva už zo strany správy katastra dotknutým vlastníkom alebo iným oprávneným osobám neoznamuje. Takýto stav však nemožno považovať za akceptovateľný. Vyznačenie poznámky môže byť totiž de lege lata spojené s následnými právnymi účinkami, ktoré sa môžu dotýkať práv k nehnuteľnostiam. 

Na základe toho odporúčame znenie § 40 katastrálneho zákona doplniť o nový odsek 2, v ktorom by bola správam katastra stanovená oznamovacia povinnosť ohľadom zápisov poznámok (vrátane ich zrušenia) a to ekvivalentná napr. s terajším znením § 37 katastrálneho zákona. 

K § 58 ods. 2 

Podstatou katastrálneho konania o zmene hranice katastrálneho územia je de lege lata len taká jeho zmena, pri ktorej súčasne nedochádza ku zmene hranice obce. Ak na základe § 2 ods. 3 alebo 4 zákona č. 369/1990 Zb. o obecnom zriadení rozhodne o zmene územia obce príslušný orgán, správa katastra túto zmenu len vyznačí v katastri nehnuteľností, ale už o nej následne nerozhoduje, ako to chybne uvádza citované znenie § 58 ods. 2 katastrálneho zákona. 

Pre úplnosť zároveň uvádzame, že prvá veta osobitnej časti dôvodovej správy k bodom 15, 16 a 17 nemá oporu v navrhovanej novelizácii.

O

ČA

Pripomienky zaslané nad rámec k § 30 ods.1 a 2, § 30 ods. 4, § 40, §58 ods. 2 neakceptované. Akceptovaná pripomienka k osobitnej časti dôvodovej správy k bodom 15, 16 a 17. Táto pripomienka je zapracovaná do materiálu.

MPSVR SR

K bodom 16 a 17 (§ 42 ods. 4) 
odporúčame vypustiť bod 16 a bod 17 označiť ako bod 16, ktorý znie: „V § 42 odsek 4 znie:“

O

A

Pripomienka zapracovaná do materiálu.

MPSVR SR

K bodu 18 (§ 46 ods. 4) 
odporúčame riešiť aj prípady, ak sa na rozostavanú alebo dokončenú stavbu nevyžaduje stavebné povolenie (postačuje stavbu len nahlásiť, takže preukázanie vlastníckeho práva k stavbe stavebným povolením nebude možné).

O

N

Odôvodnenie : Predmetom evidencie v katastri nehnuteľnosti nie sú stavby, pri ktorých sa nevyžaduje stavebné povolenie.

MPSVR SR

K bodu 20 (§ 59 ods. 5) 
považujeme ustanovenie za nejednoznačné; 
odporúčame riešiť súbežne s bodom 15 (§42 ods. 2 písm. c)- podľa ktorého „výmera pozemku“ je údaj, ktorý sa do zmluvy dopĺňa.). 
V dôvodovej správe k bodu 20 sa v rozpore s bodmi 15 až 17 uvádza, že „výmera parcely je nezáväzný údaj v katastri nehnuteľnosti“ (hoci do zmluvy sa dopĺňa).

O

N

Odôvodnenie je v súlade s bodom 15 osobitnej časti dôvodovej správy, v ktorom je okrem iného uvedené, že údaj o výmere parcely nie je záväzným údajom, ale je žiadaným údajom pre napr. daňové a poplatkové účely. Výmera sa naďalej považuje za nezáväzný údaj v katastri nehunuteľnosti. Uvedenie výmery na zmluvách, verejných listinách a iných listinách sa javí ako výhodné z hľadiska väčšej jednoznačnosti pri vymedzení predmetu zmluvy medzi účastníkmi právneho úkonu.

MPSVR SR

K bodu 21 (§ 69 ods. 4) 
odporúčame slová „V § 69 sa odsek 4 sa na konci pripája veta: “ nahradiť slovami „ V § 69 ods. 4 sa na konci pripája táto veta:“ .

O

A

NBÚ

K bodu 5 
V uvedenom novelizačnom bode navrhujeme nad slovo „pečiatkou“ umiestniť odkaz 7a. 
Poznámka pod čiarou k odkazu 7a znie: 
„7a) Zákon č. 215/2002 Z. z. o elektronickom podpise a o zmene a doplnení niektorých v znení neskorších predpisov.“. 
Odôvodnenie: 
Ide o legislatívno-technickú pripomienku.

O

A

NBÚ

K bodu 6 
V § 23 odsek 3 znie: 
„(3) Pri elektronickom podaní musia byť všetky prílohy podané v elektronickej podobe a podpísané zaručeným elektronickým podpisom.7a) 
Odôvodnenie: 
Ide o legislatívno-technickú pripomienku. Navrhované znenie odseku 3 je potrebné po vecnej stránke dať do súladu s platnou právnou úpravou (Občiansky zákonník (§ 40), Zákon č. 215/2002 Z. z. o elektronickom podpise).

O

A

Materiál upravený v zmysle pripomienky.

NBÚ

K bodu 12 
V uvedenom novelizačnom bode navrhujeme slovo „odsek“ nahradiť slovom „ods.“. 
Odôvodnenie: 
Ide o legislatívno-technickú pripomienku.

O

A

NBÚ

K bodu 17 
V úvodnej vete navrhujeme vypustiť slovo „nový“. 
Odôvodnenie: 
Ide o legislatívno-technickú pripomienku v súlade s 29. bodom prílohy č. 2 k legislatívnym pravidlám vlády SR.

O

A

NBÚ

K bodu 18 
V uvedenom novelizačnom bode navrhujeme za slová „pripájajú sa“ vložiť slovo „tieto“. 
Odôvodnenie: 
Ide o legislatívno-technickú pripomienku v súlade s 34. bodom prílohy č. 2 k legislatívnym pravidlám vlády SR.

O

A

NBÚ

K bodu 19 
V uvedenom novelizačnom bode navrhujeme za slovo „pripája“ vložiť slovo „tieto“. 
Odôvodnenie: 
Ide o legislatívno-technickú pripomienku v súlade s 34. bodom prílohy č. 2 k legislatívnym pravidlám vlády SR.

O

A

NBÚ

K bodu 21 
Úvodná veta znie: 
„V § 69 ods. 4 sa na konci pripája táto veta:“. 
Odôvodnenie: 
Ide o legislatívno-technickú pripomienku v súlade s 34. bodom prílohy č. 2 k legislatívnym pravidlám vlády SR.

O

A

NBÚ

K bodu 22 
V uvedenom novelizačnom bode navrhujeme za slovo „pripája“ vložiť slovo „táto“. 
Odôvodnenie: 
Ide o legislatívno-technickú pripomienku v súlade s 34. bodom prílohy č. 2 k legislatívnym pravidlám vlády SR.

O

A

NBÚ

K čl. II 
V uvedenom článku navrhujeme vypustiť slovo „to“. 
Odôvodnenie: 
Ide o legislatívno-technickú pripomienku v súlade s 42. bodom prílohy č. 2 k legislatívnym pravidlám vlády SR.

O

A

NBÚ

K čl. III 
Označenie článku rímskou číslicou navrhujeme uvádzať bez bodky. 
Odôvodnenie: 
Ide o legislatívno-technickú pripomienku v súlade s 26. bodom prílohy č. 2 k legislatívnym pravidlám vlády SR.

O

A

KOZ SR

Návrh zákona, ktorým sa mení a dopĺňa zákon NR SR č. 162/1995 Z.z. o katastri nehnuteľnosti a zápise vlastníckych a iných práv k nehnuteľnostiam (katastrálny zákon) 

Konfederácia odborových zväzov SR nemá pripomienky k návrhu zákona, ktorým sa mení a dopĺňa zákon NR SR č. 162/1995 Z.z. o katastri nehnuteľnosti a zápise vlastníckych práv a iných práv k nehnuteľnostiam (katastrálny zákon).

O

A

MV SR

1. K bodom 9 až 11 
Podľa dôvodovej správy k týmto ustanoveniam účastníci katastrálneho konania budú dostávať len rovnopisy rozhodnutí a originály rozhodnutí budú uložené na konajúcich správach katastra. Podľa § 22 ods. 5 katastrálneho zákona sa v katastrálnom konaní postupuje podľa všeobecných predpisov o správnom konaní, ak katastrálny zákon neustanovuje inak. Keďže v katastrálnom zákone nie sú osobitne upravené náležitosti rozhodnutia, platí § 47 zákona o správnom konaní, ktorý tak, ako aj celý zákon, nepozná pojem „rovnopis rozhodnutia“. 
Z uvedeného dôvodu žiadame buď slovo „rovnopis“ v citovaných bodoch vypustiť, alebo upraviť osobitne v katastrálnom zákone náležitosti rozhodnutia vrátane vymedzenia (definície) termínu „rovnopis rozhodnutia“.

Z

A

Pripomienka zapracovaná do materiálu.

MV SR

2. Za bod 20 žiadame doplniť nový bod 21 tohto znenia: 
„ 21. V § 67c ods. 1 prvej vete sa za slovo „zisťuje“ vkladajú slová „obvodného úradu v sídle kraja, v ktorého územnom obvode sa obec nachádza,“. 
Odôvodnenie: V súvislosti s úlohami obvodných úradov v sídlach krajov pri správe a nakladaní s majetkom štátu sa vyskytujú značné problémy pri uplatňovaní vlastníckych práv štátu v rámci konania o obnove evidencií nehnuteľností, a preto je potrebné, aby obvodný úrad v sídle kraja, ktorý spravuje majetok štátu v dočasnej správe, bol členom komisie zriadenej správou katastra. Predovšetkým sú to problémy pri posudzovaní zákonných prechodov vlastníctva majetku, nerešpektovanie inštitútu dočasnej správy, práva trvalého užívania majetku štátu, § 1 ods. 1 zákona č. 229/1991 Zb. o úprave niektorých vlastníckych vzťahov k pôde a inému poľnohospodárskemu majetku v znení neskorších predpisov, zákona Národnej rady Slovenskej republiky č. 278/1993 Z. z. o správe majetku štátu v znení neskorších predpisov, najmä u nehnuteľností, nepridelených konfiškátoch a majetku, na ktorý bola uvalená národná správa a podobne. Problémy obvodným úradom v sídlach krajov spôsobuje aj nedostatočná informovanosť o vykonávaní obnovy katastrálneho operátu. V záujme odstránenia doterajších problémov je žiaduce, aby obvodný úrad v sídle kraja, ktorý je odborne spôsobilý posudzovať návrhy k obnove katastrálneho operátu, bol členom komisie zriadenej podľa § 33 predloženého návrhu. 

Poukazujeme na zloženie komisie na obnovu evidencie pozemkov a právnych vzťahov k nim podľa § 4 zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom, ktorej členmi sa podľa poslednej novely tohto zákona stali aj obvodné úrady, a to na základe iniciatívy ministerstva vnútra, ktorú podporil aj predseda úradu geodézie, kartografie a katastra (pozri list predsedu ÚGKKSR ministrovi vnútra č. P-3135/2009 z 13. júla 2009). 

Uplatnenie tejto zásadnej pripomienky ministerstva vnútra nad rámec predkladaného návrhu novely katastrálneho zákona bolo dohodnuté na rozporovom konaní k návrhu vyhlášky Úradu geodézie, kartografie a katastra Slovenskej republiky, ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľnosti a o zápise vlastníckych a iných práv k nehnuteľnostiam (katastrálny zákon) v znení neskorších predpisov, konanom na Úrade geodézie, kartografie a katastra Slovenskej republiky dňa 2. 10. 2009.

Z

A

Pripomienka zapracovaná do materiálu.

MF SR

Všeobecne 
Beriem na vedomie, že návrh nebude mať vplyv na verejné financie.

O

A

MF SR

Všeobene 
Návrh je potrebné zosúladiť s Prílohou č. 2 Legislatívnych pravidiel vlády SR (napr. čl. I body 5, 12, 18, 19, 21 a 22 zosúladiť s bodom 34 tejto prílohy).

O

A

Pripomienka zapracovaná do návrhu.

MF SR

K bodu 8 
Bod 8 (§ 30 ods. 5) odporúčam vypustiť, pretože platné znenie cit. ustanovenia dostatočne vyjadruje fakultatívnosť príloh, pretože upravuje prípady, v ktorých sa predmetné prílohy prikladajú. Ak sa chce umožniť prikladanie aj iných príloh ako sú v odseku 5 doteraz uvedené, je potrebné zaviesť nové písmeno s upresnením charakteru týchto príloh.

O

A

Pripomienka zapracovaná do materiálu

MF SR

K bodom 9 až 11 
Odôvodnenie uvedené v osobitnej časti dôvodovej správy k bodom 9 až 11 je nezrozumiteľné, nie je zrejmé, aký rovnopis rozhodnutia s vyznačením správnosti sa zašle účastníkom. Účastníkovi konania má byť doručené riadne rozhodnutie s predpísanými náležitosťami, a teda každý „rovnopis“ je originálom rozhodnutia.

O

A

Pripominka zapracovaná do materiálu.

MF SR

K bodu 10 
Bod 10 (§ 31a ods. 2) odporúčam vypustiť z dôvodu duplicity s § 51 ods. 1 a § 29 ods. 3 zákona č. 71/1967 Zb. o správnom konaní (správny poriadok) v znení neskorších predpisov. 

Podľa § 22 ods. 5 novelizovaného zákona NR SR č. 162/1995 Z.z. sa v katastrálnom konaní postupuje podľa všeobecných predpisov o správnom konaní, ak tento zákon alebo iný zákon neustanovuje inak. Navrhované znenie v podstate neustanovuje inak, len namiesto slova „rozhodnutie“ používa termín „rovnopis rozhodnutia“.

O

A

Pripomienka zapracovaná do materiálu.

MF SR

K bodu 11 
Bod 11 (§ 31b ods. 2 až 4) odporúčam, s ohľadom na znenie § 22 ods. 5 katastrálneho zákona a čl. 5 Legislatívnych pravidiel vlády SR, vypustiť z dôvodu duplicity s platným znením § 30, 57 a 58 správneho poriadku a § 9 zákona NR SR č. 145/1995 Z. z. o správnych poplatkoch v znení neskorších predpisov.

O

A

Pripomienka zapracovaná do materiálu.

MF SR

K bodu 18 
V dôvodovej správe k tomuto ustanoveniu odporúčam doplniť, že navrhované ustanovenie vyplýva zo záverov Analýzy právnych predpisov vo vzťahu k realizovateľnosti projektov verejnosúkromného partnerstva (PPP) v Slovenskej republike schválenej uznesením vlády SR č. 609/2009.

O

A

Pripomienka zapracovaná do materiálu.

MF SR

K bodu 19 
Bod 19 (§ 59 ods. 3) odporúčam s ohľadom na znenie § 22 ods. 5 katastrálneho zákona a čl. 5 Legislatívnych pravidiel vlády SR vypustiť z dôvodu duplicity s § 51 ods. 1 správneho poriadku.

O

A

Pripomienka zapracovaná do materiálu.

MO SR

Všeobecne 
Predložený návrh zákona odporúčam legislatívno-technicky upraviť v súlade s prílohou č. 2 k legislatívnym pravidlám vlády Slovenskej republiky; napr. body 6, 8, 12, 13, 17 a 21.

O

A

MO SR

K čl. I 
V bode 11 do navrhovaného odseku 2 odporúčam do druhej vety za slovo „odvolanie“ vložiť slovo „okrem“ a primerane zapracovať druhú vetu z navrhovaného odseku 3, pretože inak si navrhované texty odporujú.

O

A

Materiál upravený v zmysle pripomienky.

ÚV SR

k obalu materiálu 
V názve odporúčame vypustiť čiarku resp. interpunkčné znamienko z dôvodu duplicity. 
Odôvodnenie 
Ide o gramatickú úpravu.

O

A

ÚV SR

ku Komiuniké (Návrh) 
V texte odporúčame opraviť slovo "návrhu" n "návrh". 
Odôvodnenie 
Ide o gramatickú úpravu textu.

O

A

MS SR

Nad rámec k § 31 ods. 5 a 6 
Ministerstvo spravodlivosti Slovenskej republiky si k návrhu zákona nad rámec navrhovaných zmien uplatňuje nasledovnú zásadnú pripomienku: 

V § 31 odseky 5 a 6 znejú: 
„(5) Rovnopis rozhodnutia o povolení vkladu sa doručuje všetkým účastníkom konania do vlastných rúk do 15 dní odo dňa rozhodnutia. 
(6) Proti rozhodnutiu, ktorým sa vklad povoľuje, je možné podať odvolanie. Odvolanie sa podáva na správe katastra, ktorá rozhodnutie vydala, v lehote 30 dní odo dňa jeho doručenia. Odvolanie nemá odkladný účinok. O odvolaní rozhodne súd. Správa katastra na liste vlastníctva uvedie poznámku o tom, že vklad nie je právoplatný. Po nadobudnutí právoplatnosti rozhodnutia o povolení vkladu správa katastra poznámku zruší.“. 

Odôvodnenie: 
Navrhuje sa umožniť podanie opravného prostriedku – odvolania - proti rozhodnutiu o povolení vkladu v lehote 30 dní od jeho doručenia. Ak odvolaniu proti rozhodnutiu o povolení vkladu nie je priznaný odkladný účinok, žiadnym spôsobom nie sú obmedzené ďalšie prevody nehnuteľnosti, ktorej sa vklad týka. Plynutie odvolacej lehoty bude významné, pretože potenciálny ďalší nadobúdateľ už nebude so zreteľom na všetky okolnosti dobromyseľný, ak predchádzajúce vkladové konanie ešte nie je právoplatne skončené. To je zrejmé najmenej z listu vlastníctva. Navrhovaná modifikácia vytvára základ na výraznú zmenu v súkromnom práve, ktorou by sa mohla zaviesť materiálna publicita katastra nehnuteľností a chrániť dobromyseľný nadobúdateľ. Podľa platného právneho stavu vlastník obdrží rozhodnutie o povolení vkladu a nemá právo odvolať sa a zamedziť nečestnému prevodu, najmä, ak zmluvu o prevode nehnuteľností vôbec neuzavrel. V súčasnosti sa vlastník môže domôcť nápravy výlučne prostredníctvom súdneho sporu až následne - ex post. Prípadne podaním protestu prokurátora, ale to už medzitým môže byť realizovaný ďalší prevod nehnuteľnosti. Konanie je tak nákladné a zdĺhavé. Navrhovaná právna úprava umožňuje vlastníkovi zamedziť možnému podvodnému prevodu nehnuteľností takmer okamžite. Tretie osoby budú chránené podstatne účinnejšie v porovnaní s platným právnym stavom. Samotný zápis a zrušenie poznámky o neplatnosti vkladu by nemal pre kataster nehnuteľností spôsobovať problém. Na zvýšení dôvery vo verejný register akým je kataster nehnuteľností, je daný naliehavý verejný záujem. Keďže navrhovaná právna úprava predstavuje koncepčne zásadnú zmenu, odporúčame vo vzťahu k tejto pripomienke upraviť delenú účinnosť zákona (resp. dlhšiu legisvakančnú lehotu).

Z

N

Pripomienka nad rámec navrhovaného materiálu, čo je v rozpore s legislatívnymi pravidlami vlády SR. Akceptovaním pripomienky by sa narušil konštitutívny princíp konania o vklade, celé katastrálne konanie by sa neúmerne predĺžilo, nie je jasné aké právne postavenie by mal nadobúdateľ alebo záložný veriteľ. Ďalšími úkonmi, ktoré by správa katastra musela vykonať, by stúpli nároky na štátny rozpočet. Ak túto úpravu, ktorú uvádza v pripomienke ministerstvo spravodlivosti, poznajú iné štáty nie je možné ju kopírovať, pretože systém evidencie nehnuteľnosti a nadobúdanie vlastníckeho práva v SR je založený na úplne iných princípoch.

ŠÚ SR

K bodu 4  
Odporúčame v druhej vete slová „dotknutú správu katastra“ a tretej vete slová „dotknutej správe katastra“ nahradiť plurálom.

O

N

ŠÚ SR

K bodu 5 
Odporúčame slová „pripájajú slová“ nahradiť slovami „pripájajú tieto slová:“ a bodku za slovom „pečiatkou“ vypustiť.

O

A

ŠÚ SR

K bodu 6 
Odporúčame bodku za slovom „pečiatkou“ vypustiť.

O

A

ŠÚ SR

K bodu 11 
Odporúčame v § 31b ods. 3 v prvej vete za slovo „Ak“ vložiť slová „o odvolaní“.

O

A

Materiál upraveny v zmysle pripomienok.

ŠÚ SR

K bodu 12 
Odporúčame uviesť úvodnú vetu, ktorá znie: „ V § 34 ods. 1 sa na konci pripája táto veta:“.

O

A

ŠÚ SR

K bodu 18 
Odporúčame slová „pripájajú sa slová“ nahradiť slovami „pripájajú sa tieto slová:“.

O

A

ŠÚ SR

K bodu 19 
Odporúčame slová „pripája veta“ nahradiť slovami „pripája táto veta“.

O

A

ŠÚ SR

K bodu 21 
Odporúčame uviesť úvodnú vetu, ktorá znie: „ V § 69 ods. 4 sa na konci pripája táto veta:“ a za slovo „predpisu“ odporúčame umiestniť bodku.

O

A

ŠÚ SR

K bodu 22 
Odporúčame slová „pripája veta“ nahradiť slovami „pripája táto veta“.

O

A

ŠÚ SR

K čl. II 
Odporúčame za slovami „zákonom č. 384/2008 Z. z.“ spojku „a“ nahradiť čiarkou.

O

A

ŠÚ SR

K dôvodovej správe – osobitnej časti k bodu 4 
V dôvodovej správe je uvedený text „Tá správa katastra, ktorá začala konať ako prvá.....“, čo sa nezhoduje s textom vlastného materiálu. Odporúčame vlastný materiál a dôvodovú správu – osobitnú časť zosúladiť.

O

A

Pripomienka zapracovaná do materiálu.

MDPT SR

K čl. I: 

V bode 5 odporúčame slová „pripájajú slová“ nahradiť slovami „pripájajú tieto slová:“. 
V bode 12 odporúčame slovo „odsek“ nahradiť skratkou „ods.“. 
V bode 17 odporúčame vypustiť slovo „nový“. 
V bodoch 19, 21 a 22 odporúčame za slovo „pripája“ vložiť slovo „táto“. 
V § 67 ods. 1 v tretej vete odporúčame za slovo „zriadenej“ vložiť slová „a založenej“. 
Účelom je zahrnúť pod predmetné ustanovenie obchodné spoločnosti zakladané štátom a to Národnú diaľničnú spoločnosť, a. s., ktorá bola založená štátom a jediným akcionárom je štát, za účelom výstavby, správy a údržby diaľnic a rýchlostných ciest a ciest I. triedy podľa schváleného plánu rozvoja diaľnic a ciest.

O

ČA

Pripomienky akceptované a zapracované do materiálu s výnimkou pripomienky k § 67 ods.1. Táto pripomienka je nad rámec predloženého návrhu zákona.

MDPT SR

K čl. II: 
V treťom riadku odporúčame vypustiť pred slovom „vyplýva“ slovo „to“.

O

A

MDPT SR

K čl.III: 
Označenie článku rímskou číslicou odporúčame uvádzať bez bodky.

O

A

MDPT SR

Nad rámec novely: 
Nad rámec predloženého návrhu zákona predkladáme túto pripomienku: 
K čl. III zákona č. 304/2009 Z. z., ktorým sa mení a dopĺňa zákon NR SR č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov: 

Návrh zákona, ktorým sa mení a dopĺňa zákon SNR č. 325/1992 Zb. o notároch a notárskej činnosti (Notársky poriadok) v znení neskorších predpisov a o zmene a doplnení niektorých zákonov bol v MPK v decembri 2008. Návrh obsahoval aj čl. III, ktorým sa menil a dopĺňal zákon NR SR č. 162/1995 Z. z., ten však ešte neobsahoval bod 5, ktorým sa v § 8 ods. 1 vypúšťa písmeno f). Doplnený bol až v materiáli predloženom 25. 3. 2009 do vlády SR. Vypustený bol aj § 45, ktorý s tým súvisí. Tento návrh nebol s MDPT SR prerokovaný. 

Odôvodnenie k bodu 5 (§ 8 ods. 1 písm. f)) a k bodu 29 (§ 45): 

Uvedené sa navrhuje v súvislosti s vypustením osobitnej evidencie práv k nehnuteľnostiam pri prevode alebo prechode pozemkov pod líniové stavby alebo iné verejnoprospešné stavby alebo zriadenie záhradkárskych osád. Vypúšťa sa doterajšia osobitná evidencia verejných alebo iných listín, ktoré potvrdzujú alebo osvedčujú práva k časti pozemku vytvoreného geometrickým plánom, na ktorom je postavená líniová alebo iná verejnoprospešná stavba. Režim osobitnej evidencie sa stal nadbytočným, pretože doterajšia úprava pripúšťala evidovanie i dielov parciel. Podľa navrhovanej právnej úpravy musí každý diel vytvárať pozemok so samostatným parcelným číslom. 
V bode 1 Doložky finančných vplyvov, Odhade dopadov na verejné financie je uvedené, že predkladaný návrh zákona predpokladá neutrálny vplyv na štátny rozpočet. Táto zmena však bude vyžadovať zvýšené náklady SSC na správne poplatky, na vklady do katastra nehnuteľností. 
Podľa § 4 ods. 1 písm. a) zákona NR SR č. 145/1995 Z. z. o správnych poplatkoch od poplatkov sú oslobodené rozpočtové organizácie s výnimkou položky 10 a 11 sadzobníka správnych poplatkov. Napriek tomu je v položke 10 od poplatkov oslobodená Slovenská správa ciest a Národná diaľničná spoločnosť, a.s., ak žiadajú o vykonanie týchto spoplatňovaných úkonov na účely usporiadania vlastníckych práv k pozemkom pod pozemnými komunikáciami - diaľnicami a rýchlostnými komunikáciami a cestami prvej triedy. V položke 11 takéto oslobodenie nie je. 
Položka 11 je a) Návrh na začatie konania o povolení vkladu práva k nehnuteľnosti do katastra nehnuteľností - 66 eur, b) podaný elektronicky - 33 eur. 
V súčasnosti prebieha MPK k novele zákona NR SR č. 162/1995 Z. z. Táto novela vyplýva z uznesenia vlády SR č. 609/2009 Analýza právnych predpisov vo vzťahu k realizovateľnosti projektov verejno-súkromného partnerstva (PPP) v Slovenskej republike a návrh legislatívnych opatrení v oblasti PPP. Mohli by sme žiadať oslobodenie od poplatkov pre SSC v položke 11 obdobne ako je to v položke 10.

O

N

Pripomienka je nad rámec predloženého návrhu zákona.

MŽP SR

K čl. III 
Vzhľadom na prebiehajúci legislatívny proces doporučujeme posunúť účinnosť zákona, stanovenú od "1.januára 2010" na neskorší termín.

O

N

Verejnosť

§ 6 ods.1, písm. c) 
Nad rámec novely navrhujeme v § 6 ods.1, písm. c) za bod č. 5 doplniť bod č. 6 v znení : "...sa nezapisujú na list vlastníctva a sú v katastri evidované zobrazením na katastrálnej mape parcelným číslom pozemku, na ktorom je stavba postavená, alebo mapovou značkou, kódom druhu pozemku a kódom spôsobu využívania pozemku najmä vlek, lanovka, vedenie (elektrické, plynové, vodovodné), studňa, stožiar, múrik, cestné teleso, železničný zvršok, priehrada, rybník, bazén, melioračná šachta, kanál, regulovaný tok, silážna jama, parkovisko, letisko alebo iná spevnená plocha, predajný stánok;" Dôvodom na doplnenie príslušného ustanovenia zákona je skutočnosť, že podľa zákona č. 50/1976 Zb. o územnom plánovaní a stavebnom poriadku (stavebný zákon) v jeho druhej časti sa stavby členia na pozemné a inžinierske. V katastri nehnuteľnosti sa evidujú nielen stavby, ktoré sú predmetom vlastníckych a iných práv a spĺňajú požiadavky podľa stavebného zákona na označenie ako pozemné, ale evidujú sa aj niektoré stavby, na ktoré sa vzťahuje kritérium inžinierskej stavby, avšak právny vzťah k nim sa na liste vlastníctva nevyznačuje. Doplnením príslušného ustanovenia o daný bod sa nezrovnalosť medzi právnym stavom a reálnym stavom odstraňuje.

O

A

Materiál v zmysle pripomienky akceptovaný.